62014TJ0586(02)_INF
Решение на Общия съд (първи състав) от 14 декември 2022 г. —Xinyi PV Products (Anhui) Holdings/Комисия
(Дело T‑586/14 RENV II)
„Дъмпинг — Внос на слънцезащитно стъкло с произход от Китай — Член 2, параграфи 8 и 10 и членове 19 и 20 от Регламент (ЕО) № 1225/2009 (понастоящем член 2, параграфи 8 и 10 и членове 19 и 20 от Регламент (ЕС) 2016/1036) — Право на достъп до поверителни документи — Явна грешка в преценката — Право на защита“
1.
Обща търговска политика — Защита срещу дъмпинг — Дъмпингов марж — Определяне на нормалната стойност — Избор на изчислителен метод — Право на преценка на институциите — Съдебен контрол — Обхват — Граници
(член 2, параграфи 8—10 и членове 19 и 20 от Регламент 2016/1036 на Европейския парламент и на Съвета; Регламент № 1225/2009 на Съвета)
(вж. т. 36)
2.
Обща търговска политика — Защита срещу дъмпинг — Дъмпингов марж — Сравнение между нормалната стойност и експортната цена — Корекции — Корекции при конструирането на експортната цена — Корекции по член 2, параграф 10 от Регламент № 1225/2009 — Корекции, които имат различни цели — Прилагане на корекции по член 2, параграф 10 от Регламент № 1225/2009 без предварително прилагане на корекции при конструирането на експортната цена — Допустимост
(член 2, параграф 10, буква и) от Регламент 2016/1036 на Европейския парламент и на Съвета)
(вж. т. 37 и 39)
3.
Обща търговска политика — Защита срещу дъмпинг — Дъмпингов марж — Сравнение между нормалната стойност и експортната цена — Корекции — Отчитане на платените за продажбите комисиони — Функции, изпълнявани от търговец, сходни с тези на агент, работещ на базата на комисиона — Фактори, които следва да се вземат предвид
(член 2, параграф 10, буква и) от Регламент 2016/1036 на Европейския парламент и на Съвета)
(вж. т. 51—57)
4.
Обща търговска политика — Защита срещу дъмпинг — Разследване — Зачитане на правото на защита — Задължение на институциите да осигурят информирането на заинтересованите предприятия — Обхват — Отказ за разгласяване на поверителна информация — Задължение целесъобразността на този отказ да се прецени в светлината на обстоятелствата по случая и конкретното положение на заинтересованото лице
(член 48 от Хартата на основните права на Европейския съюз; член 6.5 от Споразумението за прилагането на член VI на Общото споразумение по митата и търговията (Антидъмпингово споразумение от 1994 г.); член 19, параграфи 1—5 и член 20, параграфи 2 и 4 от Регламент № 1225/2009 на Съвета)
(вж. т. 75—81, 100 и 103)
Диспозитив
1)
Отхвърля жалбата.
2)
Осъжда Xinyi PV Products (Anhui) Holdings Ltd да понесе направените от него съдебни разноски, както и тези на Европейската комисия.
3)
GMB Glasmanufaktur Brandenburg GmbH понася направените от него съдебни разноски.